બધાં સામાન્ય રીતે કહેતા હોય છે કે અમેરિકામાં બધાને સમય ઓછો મળે છે પણ મારી પાસે અહીં અમેરિકામાં બહુ સમય છે, જેથી અમેરિકા આવ્યાં બાદ અમે ૧ વર્ષ પહેલાં પપ્પાનાં ગીતોનો એક બ્લોગ (વેબ સાઈટ) શરૂ કરવાનું નક્કી કર્યું. હિરલ ગીતો લખે અને હું એને બ્લોગ પર મૂકતો રહું. આ રીતે અમે અત્યાર સુધી ૩૦૦થી પણ વધારે પપ્પાના ગીતો લોકો સમક્ષ રજુ કર્યાં અને ૧૧,૦૦૦ કરતાં લોકોએ એને વાંચ્યા. અમારા તરફથી એમને આ બ્લોગ ગયા વર્ષે અમે ભેટમાં આપ્યો. આ વર્ષે હું વિચારતો હતો કે એમને ભેટમાં શું આપું? આ દરમિયાન એક જાણીતા ગુજરાતી બ્લોગ “ગુજરાતી પ્રતિભા પરિચય” દ્વારા એમનો પરિચય લોકો સમક્ષ રજૂ થયો અને અન્ય જાણીતા બ્લોગર શ્રી. પી. કે. દાવડા સાહેબે પણ અમેની “મળવા જેવાં માણસો” નામની લેખમાળામાં પપ્પા વિષે લેખ લખ્યો. હું “ગુજરાતી પ્રતિભા પરિચય” નામનાં આ બ્લોગનો નવો નવો સહ-સંપાદક બન્યો છું અને પપ્પાનો પરિચય મેં લખ્યો હતો, જે એમને આ વર્ષે ભેટ સ્વરૂપે આપું છું.